Aquest any 2019 acaba la vigència del Pla nacional de joventut de Catalunya (2010-2020), i també la de la Resolució del Consell Europeu relativa a un marc renovat per a la cooperació europea en l'àmbit de la joventut (2010-2018), que han marcat les directrius catalanes i europees en matèria de joventut.
Això significa que ha arribat el moment d'avaluar aquests plans i dissenyar-ne de nous.
Amb aquest motiu, el XXI Fòrum d'Estudis sobre la Joventut es planteja com un laboratori per debatre les polítiques de joventut per a la pròxima dècada (que proposem anomenar Polítiques de Joventut 3.0).
El tema central seran les polítiques transgeneracionals com a alternativa a l'adultocentrisme (objecte de la conferència inaugural).
El Fòrum girarà al voltant de tres eixos: noves trajectòries (la manera en què està canviant la transició a la vida adulta), nous empoderaments (la manera en què està canviant la participació formal i informal dels i les joves), i noves creativitats (la manera en què estan canviant les cultures i tecnologies dels i les joves).
En aquesta jornada s'aportaran idees teòriques sobre els tres eixos, amb la participació d'investigadors de la Xarxa d'Estudis sobre Joventut i Societat (REJS) i de professionals de les polítiques de joventut.
El Fòrum és una oportunitat excel·lent perquè els tres actors del triangle màgic de la joventut (investigació, polítiques, associacions) repensin els plans de joventut per al segle XXI.
• Generar un espai de debat i reflexió al voltant del futur de les polítiques de joventut per a la pròxima dècada.
• Donar visibilitat a la recerca en joventut i a l'interès que pot tenir per als agents implicats en la matèria.
• Detectar aquells elements innovadors que es poden incorporar al debat de les polítiques de joventut per a les futures estratègies de treball amb joves.
• Aprofundir en la relació entre teoria i pràctica en el treball amb joves amb voluntat transformadora.
• Professionals de les polítiques de joventut.
• Investigadors i investigadores en la matèria.
• Responsables polítics en l'àmbit de la joventut.
Georgina Oliva, secretària d'Infància, Adolescència i Joventut; del Sr.
Miquel Pueyo, alcalde de Lleida, i del Sr.
Joan J. Busqueta, vicerector de Cultura i Extensió Universitària de la Universitat de Lleida.
11 h Conferència inaugural: "Adultocentrisme i polítiques de joventut".
A càrrec del sociòleg Klaudio Duarte (Universitat de Xile).
Amb la presentació de Carles Feixa (Universitat Pompeu Fabra).
12.30 h "Estat de la qüestió: Pla nacional de joventut de Catalunya".
Cesc Poch, director general de l'Agència Catalana de la Joventut, i el Sr.
Lluís Forcadell, coordinador del procés PNJCat.
Presentació de les taules rodones.
A càrrec de M. Àngels Cabasés, responsable del Grup d'Investigació sobre Joventut, Societat i Comunicació (JOVIS.Com) a la Universitat de Lleida, i Àngels Piédrola, directora de Programes de l'Agència Catalana de la Joventut.
16 h Taula 1: "Polítiques de joventut i noves trajectòries".
A càrrec d'Almudena Moreno (Universitat de Valladolid), Juan Carlos Revilla (Universitat Complutense de Madrid), Núria Segú (referent d'ocupació del Pallars Jussà) i Albert Terrones (Universitat Autònoma de Barcelona).
Amb la coordinació de Rafa Merino (Universitat Autònoma de Barcelona).
17.15 h Taula 2: "Polítiques de joventut i nous empoderaments".
Amb la coordinació de Pere Soler (Universitat de Girona).
18.30 h Taula 3: "Polítiques de joventut i noves creativitats".
A càrrec de Benjamín Tejerina (Universitat del País Basc), Albert Fort (gestor musical) i Roc Massaguer (periodista i youtuber).
Amb la coordinació de Mònica Figueras (Universitat Pompeu Fabra).
Cesc Poch, director general de l'Agència Catalana de la Joventut; el Sr.
Ignasi Amor, regidors de Joventut de l'Ajuntament de Lleida, i un/a representant de JOVIS.com a la Universitat de Lleida.
Es lliurarà certificat d'assistència.
Podeu seguir el Fòrum a través del Twitter al perfil i a l'etiqueta